དེ་ལྟར་བརྩམ་པའི་མགུར་གླུའི་རྩོམ་སྟངས་དེ་རང་དབང་ཅན་མ་ཡིན་ལ།རང་དབང་ཅན་མ་ཡིན་པ་ཟེར་བའང་བརྗོད་བྱ་དང་རྗོད་བྱེད་ཡོངས་ཀྱི་ཆ་ནས་རང་དབང་མིན་པར་གོ་བ་མ་ཡིན་པར་གཙོ་བོ་རྗོད་བྱེད་ཚིག་གི་འགྲོས་ལུགས་ཀྱི་ཆ་ནས་ཡིན་ཏེ།བོད་རྒྱལ་གྲི་གུམ་བཙན་པོའི་སྐབས་སུ་བྱུང་བའི་མགུར་གླུའ་བ་ཉི་ཉེ་པས་ཉིད།བྱ་རོ་རོ་ན་མདུང་གི་རྩེ་རང་ནིག།ཡོས་རོ་རོ་ན་ལྷམ་གྱི་གོང་ནིག།བརླའ་བརྡུངས།སྤུར་བཏབ།འོབ་དེ་མྱེད་སྤུ་དེ་མྱེད།ཅེས་པའི་མགུར་གླུ་འདིའི་ཚིག་རྐང་གོང་འོག་དོ་མི་མཉམ་ཞིང་ཚིག་རྐང་སོ་སོའི་ཚེག་བར་གྱི་མང་ཉུང་ཡང་མི་འདྲ་སྟེ།ཚིག་རྐང་དང་པོར་ཚེག་བར་གསུམ་དང་གཉིས་པར་ཚེག་བར་དགུ།གསུམ་པར་ཚེག་བར་བརྒྱད།ཚིག་རྐང་བཞི་པ་དང་ལྔ་པར་་ཚེག་བར་གཉིས་རེ།མཇུག་མཐའི་ཚིག་རྐང་དེར་ཚེག་བར་གསུམ་བཅས་ཡིན་པས་ཚིག་རྐང་གོང་འོག་གི་ཆ་ཡ་ཡང་མི་མཉམ་པས་གཅིག་གྱུར་གྱི་འགྲོས་ལུགས་ཤིག་ཆགས་མེད།གཞན་ད་དུང་གནམ་རི་སྲོང་བཙན་གྱི་རིང་མྱང་ཙེང་སྐུ་དང་དབའ་དབྱི་ཚབ་གཉིས་ཀྱིས་བླངས་པའི་མགུརགཟུས་ནི་ལྷ་བོན་ཏོ།ཁྲོན་མཚན་སློན་ཀོལ་གཟུས་ནྀ་ལྷ་བོན་ཏོ།།སྲིན་བྱ་རྒོད་ཀྱིས་བཏགསྟེ།།ཚེས་པོང་ནག་སེང་གིས་བཏགས་སོ།།རྗེ་བདེན་གྱྀས་ནྀ་བཀོལ་ཏོ།།སྒ་བདེན་གྱྀས་ནྀ་བསྟད་དོ།།མྱྀ་སྨོན་རུམ་དུ་སྤུང་ངོ་།།མཚེ་གཟུགས་རུམ་དུ་འཁྲུངས་སོ།།ཞེས་པའང་ཚིག་རྐང་རེ་རེའི་ཚེག་བར་གསུམ་པར་ནི་ནྀསྒྲ་མེད་པར་མ་ཟད་ཆ་གཅིགཡ་གཅིག་ཆ་གཅིག་གི་རྣམ་པ་ཅན་ཡང་མ་ཡིན་ལ།ཚིག་རྐང་གོང་འོག་གི་ཚེག་བར་ཡང་འདྲ་མཉམ་མ་ཡིན།